
Noteikumi suņa īpašniekam un suņa, kas uzbrucis citam dzīvniekam vai cilvēkam, turēšanai
Izdoti saskaņā ar Dzīvnieku aizsardzības likuma  18.2. panta trešās daļas 1. un 3. punktu un 18.6 panta 8. daļu. 
I. Vispārīgie jautājumi
· 1. Noteikumi nosaka:
· 1.1. kārtību, kādā mājas (istabas) dzīvnieku reģistra datubāzē (turpmāk – datubāze) izdara atzīmi par suni, kurš uzbrucis citam dzīvniekam vai cilvēkam un kura īpašnieks vai turētājs ir sodīts saskaņā ar Dzīvnieku aizsardzības likuma 58. pantu vai Krimināllikuma 230.1 pantu;
·  
· 1.2. termiņu, kādā izejama suņa, kurš uzbrucis citam dzīvniekam vai cilvēkam un kura īpašnieks vai turētājs ir sodīts saskaņā ar Dzīvnieku aizsardzības likuma 58. pantu vai Krimināllikuma 230.1 panta pirmo daļu, paklausības apmācība, un prasības personām, kuras ir tiesīgas apmācīt suni un sniegt ieteikumus suņa uzvedības kontrolei;
·  
· 1.3. kārtību, kādā mājas (istabas) dzīvnieku reģistra datubāzē izdara atzīmi par suņa, kurš uzbrucis citam dzīvniekam vai cilvēkam un kura īpašnieks vai turētājs ir sodīts saskaņā ar Dzīvnieku aizsardzības likuma 58. pantu vai Krimināllikuma 230.1 panta pirmo daļu, paklausības apmācību un par suņa īpašnieka vai turētāja apmācību mājas (istabas) dzīvnieku labturības un aizsardzības jomā, kā arī norādāmo informāciju;
· 1.4. prasības suņa, kurš uzbrucis citam dzīvniekam vai cilvēkam, turēšanai laikā, kamēr tiek veikts administratīvā pārkāpuma process par Dzīvnieku aizsardzības likuma 58. pantā minētu pārkāpumu vai kriminālprocess par noziedzīgo nodarījumu, kas paredzēts Krimināllikuma 230.1 pantā;
·  
· 1.5. prasības suņa, kurš uzbrucis citam dzīvniekam vai cilvēkam un kura īpašnieks vai turētājs ir sodīts saskaņā ar Dzīvnieku aizsardzības likuma 58. pantu vai Krimināllikuma 230.1 panta pirmo daļu, turēšanai ārpus tā īpašnieka vai turētāja lietošanā esošās teritorijas visā suņa dzīves laikā;
·  
· 1.6. prasības attiecībā uz izglītību un darba pieredzi personām, kas ir tiesīgas apmācīt mājas (istabas) dzīvnieku labturības un aizsardzības jomā;
· 1.7. mājas (istabas) dzīvnieku labturības un aizsardzības jomas apmācības programmas saturu un apjomu, periodiskumu un pārbaudījuma norises kārtību.
·  
II. Prasības suņa turēšanai ārpus tā īpašnieka vai turētāja lietošanā esošās teritorijas pēc suņa uzbrukuma
· 2. Attiecībā uz suni, kurš uzbrucis citam dzīvniekam vai cilvēkam, kamēr tiek veikts administratīvā pārkāpuma process par Dzīvnieku aizsardzības likuma 58. pantā minētu pārkāpumu vai kriminālprocess par noziedzīgo nodarījumu, kas paredzēts Krimināllikuma 230.1 pantā, un uz suni, kurš ir provocējis uzbrukumu, ievēro šādas prasības:
·  
· 2.1. ārpus īpašnieka vai turētāja lietošanā esošās teritorijas suni ved:
·  
· 2.1.1. izturīgā pavadā, kas nav garāka par 1,5 m;
· 2.1.2. ar uzpurni, kura slēgtā purna daļa nepieļauj iespēju iekost cilvēkam vai citam dzīvniekam;
·  
· 2.1.3. persona, kura sasniegusi 18 gadu vecumu;
·  
· 2.1.4. pastaigā vienu;
·  
· 2.2. suni neatstāj vienu ārpus īpašnieka teritorijas;
·  
· 2.3. suni neizmanto dalībai izstādēs un pasākumos ar dzīvnieku piedalīšanos.
·  
III. Prasības suņa turēšanai ārpus tā īpašnieka vai turētāja lietošanā esošās teritorijas visā suņa dzīves laikā
· 3. Attiecībā uz suni, kurš uzbrucis citam dzīvniekam vai cilvēkam un kura īpašnieks vai turētājs ir sodīts saskaņā ar Dzīvnieku aizsardzības likuma 58. pantu vai Krimināllikuma 230.1 panta pirmo daļu, turēšanai ārpus tā īpašnieka vai turētāja lietošanā esošās teritorijas visā suņa dzīves laikā ievēro šādas prasības:
·  
· 3.1. ārpus īpašnieka teritorijas suni ved izturīgā pavadā, kas nav garāka par 1,5 m;
·  
· 3.2. suni izved pastaigā vienu;
·  
· 3.3. suni pastaigā ved persona, kura sasniegusi 18 gadu vecumu;
·  
· 3.4. suni neatstāj vienu ārpus īpašnieka teritorijas.
IV. Kārtība, kādā izdara atzīmi datubāzē sunim, kurš uzbrucis citam dzīvniekam vai cilvēkam
· 4. Institūcija, uzsākot administratīvā pārkāpuma procesu par Dzīvnieku aizsardzības likuma 58. pantā minēto pārkāpumu, trīs darbdienu laikā nodrošina, ka datubāzē pie ieraksta par attiecīgo suni tiek izdarīta atzīme par administratīvā pārkāpuma procesa uzsākšanu un norādīts administratīvā pārkāpuma procesa uzsākšanas datums.
·  
· 5. Institūcija, uzsākot kriminālprocesu par Krimināllikuma 230.1 pantu, par attiecīgo suni un tā īpašnieku vai turētāju trīs darbdienu laikā atzīmes izdarīšanai datubāzē pie ieraksta par attiecīgo suni par kriminālprocesa uzsākšanu nosūta Lauku atbalsta dienestam šādu informāciju:
·  
· 5.1. īpašnieka un turētāja vārdu, uzvārdu un personas kodu;
·  
· 5.2. suņa mikroshēmas numuru;
·  
· 5.3. datumu, kad uzsākts kriminālprocess.
· 6. Institūcija pēc lēmuma pieņemšanas administratīvā pārkāpuma lietā par suni, kurš uzbrucis citam dzīvniekam vai cilvēkam un kura īpašnieks vai turētājs ir sodīts saskaņā ar Dzīvnieku aizsardzības likuma 58. pantu trīs darbdienu laikā nodrošina, ka datubāzē pie  ieraksta par attiecīgo suni tiek reģistrēts lēmuma numurs un spēkā stāšanās datums administratīvā pārkāpuma lietā.
·  
· 7. Institūcija pēc nolēmuma pieņemšanas krimināllietā pēc Krimināllikuma 230.1 panta par dzīvnieku turēšanas noteikumu pārkāpšanu, ja tās rezultātā cilvēkam nodarīts vidēja smaguma miesas bojājums, par sodīto suņa īpašnieku vai turētāju un tā suni trīs darbdienu laikā atzīmes izdarīšanai datubāzē pie ieraksta par attiecīgo suni nosūta Lauku atbalsta dienestam šādu informāciju:
· 7.1. īpašnieka un turētāja vārdu, uzvārdu un personas kodu;
· 7.2. suņa mikroshēmas numuru;
· 7.3. datumu, kad stājies spēkā nolēmums krimināllietā un krimināllietas numurs.
· 8. Lauku atbalsta dienests šo noteikumu 5. un 7. punktā saņemto informāciju trīs darbdienu laikā reģistrē mājas (istabas) dzīvnieku reģistra datubāzē.
·  
V. Prasības un kārtība suņa paklausības apmācībai
· 9. 12 mēnešu laikā pēc lēmuma spēkā stāšanās administratīvā pārkāpuma lietā saskaņā ar Dzīvnieku aizsardzības likuma 58. pantu vai pēc nolēmuma spēkā stāšanās krimināllietā saskaņā ar Krimināllikuma 230.1 pantu suņa īpašnieka vai turētāja, kura atbildībā atrodas suns, kas uzbrucis citam dzīvniekam vai cilvēkam, sunim ir jāiziet suņa paklausības apmācība, suņa īpašniekam vai turētājam tajā piedaloties personīgi.
·  
· 10. Suņa paklausības apmācību īsteno persona, kura ir ieguvusi  kinologa izglītību vai neformālo izglītību kinoloģijā (turpmāk – persona, kas īsteno suņa apmācību) un to apliecina Izglītības iestāžu reģistrā reģistrētas izglītības iestādes izsniegts dokuments.
·  
· 11. Lauku atbalsta dienests personai, kas atbilst šo noteikumu 10. punktā noteiktajām prasībām, nodrošina autorizētu piekļuvi datubāzei uz vienu gadu saskaņā ar normatīvajiem aktiem, kas nosaka reģistrēto dzīvnieku datubāzē esošās informācijas izmantošanas kārtību.
· 12. Persona, kas īsteno suņa apmācību, šo noteikumu 13. punktā minēto informāciju reģistrē datubāzē vienā no šādiem veidiem:
·  
· 12.1. autorizējoties datubāzē;
·  
· 12.2. Lauku atbalsta dienestā.
·  
· 13. Persona, kas īsteno suņa apmācību, piecu darbdienu laikā pēc apmācību beigšanas datubāzē pie ieraksta par attiecīgo suni reģistrē:
· 13.1. apmācību beigu datumu (diena, mēnesis, gads);
·  
· 13.2. suņa īpašnieka vai turētāja, ar kuru kopā suns ir ticis apmācīts, vārdu, uzvārdu un personas kodu;
· 13.3. personas, kas veica apmācību, vārdu, uzvārdu, personas kodu, tālruņa numuru un elektroniskā pasta adresi.
· 
·  
· 14. Lauku atbalsta dienests šo noteikumu 13. punktā saņemto informāciju trīs darbdienu laikā reģistrē datubāzē.
·  
· 15. Lauku atbalsta dienests savā tīmekļvietnē ievieto un uztur to personu sarakstu, kuriem ir nodrošināta autorizēta piekļuve datubāzei par suņa apmācības reģistrāciju. Sarakstā norāda personas vārdu, uzvārdu un kontakttālruņa numuru.
·  
VI. Prasības un kārtība suņa īpašnieka vai turētāja apmācībai mājas (istabas) dzīvnieku labturības un aizsardzības jomā
· 16. 12 mēnešu laikā pēc lēmuma spēkā stāšanās  administratīvā pārkāpuma lietā saskaņā ar Dzīvnieku aizsardzības likuma 58. pantu vai pēc nolēmuma spēkā stāšanās  krimināllietā saskaņā ar Krimināllikuma 230.1 pantu suņa īpašniekam vai turētājam, kura atbildībā atrodas suns, kas uzbrucis citam dzīvniekam vai cilvēkam, ir jāiziet apmācība dzīvnieku labturības un aizsardzības jomā (turpmāk – apmācība).
·  
· 17. Apmācību organizē persona, kas atbilst vienai no šādām prasībām:
·  
· 17.1. ir iekļauta izglītības iestāžu reģistrā;
·  
· 17.2. ir saņēmusi pašvaldības izsniegtu atļauju neformālās izglītības programmas īstenošanai.
·  
· 18. Pašvaldība, izmantojot autorizēto pieeju datubāzei, piecu darbdienu laikā reģistrē informāciju par personām, kurām izsniegta atļauja īstenot neformālās izglītības programmu dzīvnieku labturības un aizsardzības jomā.
·  
· 19. Apmācību ir tiesīga īstenot persona, kura atbilst vismaz vienai no šādām prasībām:
·  
· 19.1. ir ieguvusi augstāko izglītību veterinārmedicīnā;
·  
· 19.2. ir ieguvusi vidējo profesionālo izglītību veterinārmedicīnā;
· 19.3. ir ieguvusi profesionālās pilnveides izglītību kinoloģijā.
·  
· 20. Apmācību ilgums ir vismaz sešas astronomiskās stundas un programma ietver šādas tēmas:
·  
· 20.1. dzīvnieka veselība, labturība un aizsardzība;
· 20.2. dzīvnieka īpašnieka pienākumi un atbildība;
·  
· 20.3. dzīvnieka anatomijas un fizioloģijas pamati;
·  
· 20.4. pirmās palīdzības sniegšana dzīvniekam;
·  
· 20.5. dzīvnieku infekcijas slimības;
·  
· 20.6. dzīvnieku etoloģija;
·  
· 20.7. attiecīgās suņu šķirnes uzvedības  īpatnības. 
·  
· 21. Pēc apmācības persona kārto rakstveida pārbaudījumu, atbildot uz vismaz trīs jautājumiem par katru no šo noteikumu 20. punktā minētajām tēmām. Apmācība ir apgūta, ja pārbaudījumā pareizi atbildēts uz vismaz 70 procentiem no kopējā jautājumu skaita.
·  
· 22. Apmācību organizētājs nodrošina, ka piecu darbdienu laikā pēc apmācību beigšanas Lauku atbalsta dienesta mājas (istabas) dzīvnieku reģistra datubāzē pie attiecīgā suņa tiek reģistrēts apmācību beigu datums (diena, mēnesis, gads) un suņa īpašnieka vai turētāja vārds, uzvārds un personas kods,  kas ir apmācīts.
·  
· 23. Lauku atbalsta dienests apmācības organizētājam nodrošina autorizētu pieeju mājas (istabas) dzīvnieku reģistra datubāzei uz vienu gadu saskaņā ar normatīvajiem aktiem par reģistrēto dzīvnieku datubāzē esošās informācijas izmantošanas kārtību.
·  
· 24. Apmācību organizētājs šo noteikumu 22. punktā minēto informāciju reģistrē datubāzē vienā no šādiem veidiem:
· 24.1. autorizējoties datubāzē;
·  
· 24.2. Lauku atbalsta dienestā;
· 24.3. pašvaldībā;
·  
· 24.4. valsts un pašvaldības vienotajā klientu apkalpošanas centrā.
·  
· 25. Pašvaldība un valsts un pašvaldības vienotais klientu apkalpošanas centrs šo noteikumu 22. punktā saņemto informāciju trīs darbdienu laikā reģistrē datubāzē vai nosūta Lauku atbalsta dienestam.
·  
· 26. Lauku atbalsta dienests šo noteikumu 22. punktā saņemto informāciju trīs darbdienu laikā reģistrē datubāzē.
VII. Noslēguma jautājumi
· 27. Noteikumi stājas spēkā 2026. gada 1. jūlijā.
· 28. Sunim, kuram datubāzē ir atzīme, ka tas atzīts par bīstamu, piemēro šo noteikumu 3. punktā noteiktās prasības.
· 29. Laikposmā no 2026. gada 1. jūlija līdz 31. decembrim šo noteikumu 4., 6. , 13. , 18. , 22.  un 25. punktā  minēto informāciju nosūta Lauku atbalsta dienestam. Lauku atbalsta dienests minēto informāciju ievada datubāzē līdz 2027. gada 15. janvārim.
· 30. Lauku atbalsta dienests 8., 14.  un 26. punktā minēto informāciju, kas saņemta laikposmā no 2026. gada 1. jūlija līdz 31. decembrim, ievada datubāzē līdz 2027. gada 15. janvārim.
·  

